 Ndị Ikpe 2  Mmụọ ozi Jehova wee si na Gilgal gbagoo Bokim wee sị: M kpọpụtara unu nIjipt ma kpọbata unu nala m ṅụụrụ nna nna unu hà iyi inye ha. M sịkwara, Agaghị m emebi ọgbụgba ndụ mụ na unu ma ọlị.Unu na ndị bi nala a agbala ndụ. Kwatuonụ ebe ịchụàjà ha. Ma unu egeghị ntị nolu m. Gịnị mere unu ji mee ihe a?Ya mere, mụ onwe m ekwuwo, sị, Agaghị m achụpụ ha nebe unu nọ, ha ga-aghọkwara unu ọnyà, chi ha ga-aghọkwara unu ihe ụrà.O wee ruo na ozugbo mmụọ ozi Jehova gwara ụmụ Izrel ihe ndị a, ha malitere ịkwa ákwá nolu dara ụda.Ha wee gụọ ebe ahụ Bokim. Ha wee chụọrọ Jehova àjà nebe ahụ.Mgbe Jọshụa hapụrụ ụmụ Izrel ka ha laa, ha lawara, onye nke ọ bụla nihe nketa ya, iji nweta ala ahụ.Ha wee na-efe Jehova nụbọchị niile nke Jọshụa nakwa nụbọchị niile nke ndị okenye, bụ ndị dịrị ndụ mgbe Jọshụa nwụsịrị, ndị hụkwara oké ọrụ niile Jehova rụụrụ Izrel.Jọshụa nwa Nọn, bụ ohu Jehova, wee nwụọ mgbe ọ gbara otu narị afọ na iri.Ha wee lie ya nala o ketara nke dị na Timnat-hires nógbè Ifrem bụ ugwu ugwu, nebe ugwu nke Ugwu Geash.Ọgbọ ahụ dum nwụkwara dị ka ndị nna ha nwụrụ, e wee nwee ọgbọ ọzọ mgbe ha nwụchara, bụ ndị na-amaghị Jehova ma ọ bụ ọrụ ọ rụụrụ Izrel.Ụmụ Izrel wee malite ime ihe dị njọ nanya Jehova, na-efekwa Bel.Ha wee hapụ Jehova bụ Chineke ndị nna ha, onye kpọpụtara ha nala Ijipt, ha wee soro chi ọzọ netiti chi dị iche iche nke ndị gbara ha gburugburu, ha malitekwara ịkpọrọ ha isiala, nke mere na ha kpasuru Jehova iwe.Ha wee hapụ Jehova ma malite ife Bel na ihe oyiyi Ashtọret.Jehova wee weso Izrel iwe dị ọkụ, o wee nyefee ha naka ndị na-akwakọrọ ihe, ha wee na-akwakọrọ ihe ha; o wee were ha resị ndị iro ha gbara ha gburugburu, ha enweghịkwa ike iguzo nihu ndị iro ha.Ebe ọ bụla ha gara, aka Jehova na-emegide ha iwetara ha ọdachi, dị ka Jehova kwuru, dịkwa ka Jehova ṅụụrụ ha niyi; ha wee nọrọ noké ihe isi ike.Ya mere, Jehova na-enye ha ndị ikpe, ha na-azọpụtakwa ha naka ndị na-akwakọrọ ihe ha.Ha egeghị ọbụna ndị ikpe ha ntị, kama ha na chi ọzọ dị iche iche nwere mmekọahụ rụrụ arụ, ha wee kpọọrọ ha isiala. Negbughị oge, ha hapụrụ ụzọ ndị nna nna ha jere ije na ya, bụ ndị rubere isi niwu Jehova. Ha emeghị otú ahụ.Mgbe Jehova nyekwara ha onyeikpe, Jehova na-anọnyere onyeikpe ahụ, ọ na-azọpụtakwa ha naka ndị iro ha nụbọchị niile nke onyeikpe ahụ; nihi na ọ na-ewute Jehova na ha na-asụ ude nihi ndị na-emegbu ha na ndị na-akwagharị ha.Ọ na-erukwa na mgbe onyeikpe ahụ nwụrụ, ha na-atụgharị mewe omume na-eweta mbibi karịa otú ndị nna ha mere site nisoro chi ọzọ dị iche iche iji na-efe ha ofufe ma na-akpọrọ ha isiala. Ha akwụsịghị omume ha na àgwà isi ike ha.Nikpeazụ, Jehova wesoro Izrel iwe dị ọkụ, o wee sị: Ebe ọ bụ na mba a emebiwo ọgbụgba ndụ m nke m nyere ndị nna nna ha niwu, ha egeghịkwa ntị nolu m,mụ onwe m agakwaghị achụpụ nke ọ bụla nime mba ndị Jọshụa hapụrụ mgbe ọ nwụrụ,ka m wee site naka ha lee Izrel ule, ịmata ma hà ga-abụ ndị na-edebe ụzọ Jehova site nije ije na ya dị ka ndị nna ha debere ya, ma ọ bụ na ha agaghị abụ.Jehova wee hapụ mba ndị a ka ha nọrọ, o wee ghara ịchụpụ ha ngwa ngwa, o nyefeghịkwa ha naka Jọshụa. 